Espada

ปราการด่านหน้าสู่ท้องทะเล

ทั่วไป
เอสปาด้า เมืองหลวงแห่งแรกที่ถูกตั้งขึ้นเมื่อ 200 ปีก่อนในช่วงยุคสงครามเผ่ามังกร เป็นเมืองที่แข็งแกร่งที่สุดเพราะเป็นปราการด่านสุดท้ายของชาวออลแลนด์ที่ใช้ยืนหยัดผนึกราชินีมังกรมอริแกน เป็นเมืองแห่งการค้าขาย เป็นเมืองท่าที่ทันสมัยและใหญ่ที่สุดของทวีป มีเรือสินค้ามากมายเข้าออกที่ท่าตลอดเวลา กองเรือรบที่แข็งแกร่งที่สุดก็ประจำการที่นี่ ทั้งกัปตันและนายเรือของเอสปาด้าก็ได้ชื่อว่าเก่งที่สุด และที่นี่ก็เป็นต้นกำเนิดของสำนักดาบฝั่งตะวันตก อารยธรรมของพวกเขามีความคล้ายคลึงกับชาว "สเปน" และ "โปรตุเส"

ภูมิประเทศและภูมิอากาศ


ทางทิศเหนือติดกับเฟรย่า และ บริทานิก้า ตะวันออกติดกับกริฟฟิน และตะวันออกเฉียงใต้มีส่วนเชื่อมต่อกับเวเนเซีย

ภูมิอากาศเป็นแบบเมดิเตเรเนียน

อื่นๆ
อาชีพหลักๆของชาวเอสปาด้าคือการค้าขาย การทำประมงน้ำลึก และการเดินเรือ นอกเหนือจากการเป็นฮันเตอร์ ค่าตัวของการออกเรือให้เหล่านักล่าแต่ละครั้งนั้นสูงลิ่ว แต่ก็ต้องแลกกับความเสี่ยงมหาศาล และแทบทุกครั้งที่เรือจะต้องเสียหายกลับมา แต่ชาวเอสปาด้านั้นเป็นยอดคนอยู่ในสายเลือด พวกเขาภาคภูมิใจที่เป็นลูกหลานของผู้ที่กล้ายืนหยัดต่อต้านมังกรจนวินาทีสุดท้าย